作者:盧照鄰
標題:奉使益州至長安發鐘陽驛
內容:躋險方未夷，乘春聊騁望。落花赴丹穀，奔流下青嶂。葳蕤曉樹滋，滉漾春江漲。平川看釣侶，狹徑聞樵唱。蝶戲綠苔前，鶯歌白雲上。耳目多異賞，風煙有奇狀。峻阻將長城，高標吞巨舫。聯翩事羈靮，辛苦勞疲恙。夕濟幾潺湲，晨登每惆悵。誰念複芻狗，山河獨偏喪。